cyanic-selkie/wikianc huggingface dataset:
Πιερικός (ποδόσφαιρο)
Ύμνος
Τα τραγούδια που έχουν γραφτεί για τον Πιερικό στην πολύχρονη ιστορία του είναι δύο. Ένα από αυτά επικράτησε ως ύμνος της ομάδας. Ο μακροβιότερος και σημερινός επίσημος ύμνος του συλλόγου είναι το "Πιερικέ, Πιερικέ, αήττητέ μου αητέ". Το τραγούδι αυτό γράφτηκε το 1966 από τον Μπάμπη Φωτιάδη, μελοποιήθηκε από τον ίδιο και πρωτοτραγουδήθηκε από τον Πιεριέα Δημήτρη Σαρηγιαννίδη με δεύτερη φωνή την Μαίρη Μαυρουδή το 1966, σε studio της εταιρείας Festival Records της Ομόνοιας σε ρυθμό 2/4 Αλέγκρο. Ο συνθέτης πλήρωσε στο στούντιο εκείνη την εποχή εννιά χιλιάδες δραχμές, για τριακόσια αντίγραφα του δίσκου, τα οποία πούλησε προς τριάντα δραχμές με σκοπό να βγάλει τα έξοδα. Ο δίσκος βινυλίου των 45 στροφών κυκλοφόρησε την ίδια χρονιά και μέρος των δίσκων αγόρασαν οι φίλαθλοι του Πιερικού που εργαζόταν στην Στουτγκάρδη της Γερμανίας.
Ο Μπάμπης Φωτιάδης, με καταγωγή από τον Κούκο Πιερίας, έγραψε το τραγούδι σε στιγμές έμπνευσης. Λάτρευε την ομάδα της Κατερίνης, θαύμαζε τον ποδοσφαιριστή, Πολυχρόνη Φουλίδη και επιθυμούσε να αγωνιστεί στην ολόλευκη ενδεκάδα. Όμως, λόγω της νυχτερινής του εργασίας ο τότε προπονητής του Πιερικού Ντέζο Μπούντζακ του είπε χαρακτηριστικά: «Μπάμπη, ή …μπουζούκι, ή μπάλα» και έτσι ο συνθέτης δεν έγινε ποτέ παίκτης του Πιερικού. Ο Μπάμπης Φωτιάδης είναι μόνιμος κάτοικος Λάρισας.
Το 1971 κυκλοφόρησε ένας δίσκος των 45 στροφών με τον ύμνο της Α.Ε.Κ. στη μία πλευρά (side A) και τον ύμνο του Πιερικού στην άλλη (side B). Ερμηνευτής, στιχουργός και συνθέτης εμφανίζεται όμως αυτή την φορά ο Σπύρος Μαυροφτάς, σύμφωνα με την δικογραφική KERAVNOPHONE του Κυριάκου Κεραυνού.
Ο δεύτερος ύμνος που γράφτηκε για τον Πιερικό, ήταν ο Ποντιακός: "Πιερικέ εσέν ευλόγησεν η Αγία Αικατερίνη", από τον λυράρη Θέμη Προβατίδη.
Το 2021, μετά από πρόταση του πρώην διοικητικού παράγοντα του Πιερικού, Δημήτρη Αδαμόπουλου, στο καλλιτεχνικό δίδυμο των στιχουργού-μουσικοσυνθέτη, Αρτ Κυδωνάκη και μουσικού-τραγουδιστή Φώτη Μήλιου του συγκροτήματος «ΕΡΩΣ ΕΛΛΑΣ» διασκεύασαν τον αρχικό ύμνο με προσθήκη χορωδιών, ώστε να γίνει ο νέος ύμνος της ομάδας, χωρίς όμως την αναμενόμενη απήχηση στους οπαδούς.
Την ίδια ημέρα της δημοσίευσης του «νέου ύμνου» στο διαδίκτυο, το γραφείο Τύπου του Σ. Φ. Κ. ΠΙΕΡΙΚΟΣ εξέδωσε ανακοίνωση για τον διασκευασμένο ύμνο μιλώντας για αυτόβουλη ενέργεια η οποία δεν έλαβε ποτέ έγκριση από το Δ.Σ. και ως εκ τούτου, ο επίσημος Πιερικός δεν αναγνωρίζει τον… «ανανεωμένο» ύμνο.
Επιτελεία
.
Όλοι ελληνικής υπηκοότητας.
Δομή συλλόγου
Όλοι/ες ελληνικής υπηκοότητας, εκτός εάν αναφέρεται διαφορετικά.
Διοικητικό συμβούλιο
.
Ακαδημίες
Ο Πιερικός μέχρι πρόσφατα, δεν διέθετε ακαδημίες για το τμήμα της Κ17 που αγωνίζονταν στα ερασιτεχνικά προσωρινά, αφού έπειτα αγωνίζεται στο ειδικό πρωτάθλημα Κ17.
Όλοι ελληνικής υπηκοότητας, εκτός εάν αναφέρεται διαφορετικά.
Όλοι/ες ελληνικής υπηκοότητας.
Πιερικός Β' 2018-2019
Πριν κάποια χρόνια, ο σύλλογος δημιούργησε την ομάδα ΠΙΕΡΙΚΟΣ Β' , από τις πρώτες ομάδες πανελλαδικά που η οποία αγωνίζονταν στα τοπικά πρωταθλήματα και τροφοδοτούσε την πρώτη ομάδα του Πιερικού με παίκτες της Πιερίας ώστε να καλύψει το κενό της Κ17 που δεν υπήρχε μόνο εκείνη τη χρονιά, με απώτερο στόχο τη στελέχωση, μελλοντικά, της ανδρικής ομάδας, την ανάδειξη των ποδοσφαιριστών, αλλά και την αξιοποίηση του ταλέντου τους.
Ο Πιερικός Β ήταν η εφεδρική ομάδα του Πιερικού.
Ιδρύθηκε το 2018 ως Σ.Φ.Κ. Πιερικός Β' και συμμετείχε στην Γ' Ερασιτεχνική Κατηγορία της Ένωσης Ποδοσφαιρικών Σωματείων Πιερίας.88
Πορεία στο πρωτάθλημα της ΕΠΣ
Ο Πιερικός Β, στη σύντομη αυτή ύπαρξή του, αγωνίστηκε για πρώτη και τελευταία φορά ως Πιερικός Β στο τοπικό πρωτάθλημα της Γ' ΕΠΣ Πιερίας στη σεζόν 2018-19 με προπονητή τον Λευτέρη Φωτιάδη και τερμάτισε προτελευταίος, σημειώνοντας 1 νίκη, 1 ισοπαλία και 15 ήττες ενώ του αφαιρέθηκαν 3 βαθμοί. Σε αυτή τη σεζόν πέτυχε 9 τέρματα και δέχθηκε 45. Μετά από αυτή την αποτυχία ο Πιερικός Β'  διαλύθηκε.
Στάδιο
Ρεκόρ εισιτηρίων στο Πρωτάθλημα
Προπονητικός χώρος
Ο Πιερικός δεν διαθέτει προπονητικό κέντρο και χρησιμοποιεί το βοηθητικό γήπεδο που βρίσκεται απέναντι από το Α' ΔΑΚ και είναι ιδιοκτησίας του Δήμου Κατερίνης. Πρόκειται για έναν βοηθητικό χώρο που αποτελείται από τρία γήπεδα με φυσικό χλοοτάπητα και ένα κτίριο στην άκρη του χώρου το οποίο φιλοξενεί γραφεία προπονητών, τα αποδυτήρια των ποδοσφαιριστών και μια μικρή αίθουσα η οποία λειτουργεί ως ιατρείο. Το βοηθητικό γήπεδο φιλοξενούσε εκτός της πρώτης ομάδας και τις ομάδες υποδομών.
Γραφεία
Τα γραφεία του Πιερικού στεγάζονται στον χώρο του Α' ΔΑΚ.
Εξωτερικοί σύνδεσμοι
Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1961 Κατηγορία:Ιδρύσεις αθλητικών συλλόγων το 1961
Ελαιόφυτο (αποσαφήνιση)
Με την ονομασία Ελαιόφυτο ή Ελαιόφυτον μπορεί να αναφέρονται οι εξής οικισμοί:
Δείτε επίσης
Κατηγορία:Αποσαφηνίσεις ελληνικών τοπωνυμίων
Buick
Η Buick (Μπιούικ) είναι αμερικανική μάρκα κατασκευής ημι-πολυτελών αυτοκινήτων, που ανήκει στον όμιλο της General Motors (GM) από το 1908. Ιδρύθηκε το 1899 από τον Σκωτσέζο εφευρέτη David Dunbar Buick, αρχικά ως Buick Auto-Vim and Power Company και από τις 19 Μαΐου 1903 ως Buick Motor Company. Ως αποτέλεσμα, είναι σήμερα ο παλαιότερος αμερικανικός κατασκευαστής αυτοκινήτων σε λειτουργία. Επίσης, ήταν και η εταιρεία που ίδρυσε τον όμιλο της General Motors το 1908, ο οποίος ξεκίνησε να επεκτείνεται το 1909 όταν εξαγόρασε την Cadillac (που ιδρύθηκε το 1902), ενώ και οι δύο μάρκες είναι και από τα παλαιότερα εμπορικά σήματα αυτοκινήτων στον κόσμο.
Κατά το μεγαλύτερο μέρος της ιστορίας της στη Βόρεια Αμερική και μέχρι σήμερα, η Buick υπήρξε και παραμένει η δεύτερη στην ιεραρχία πολυτελέστερη μάρκα στον όμιλο της General Motors, πίσω μόνο από την Cadillac που κατασκευάζει αυτοκίνητα πολυτελείας. Αντιθέτως, η Buick θεωρείται επίσημα ως μάρκα ημι-πολυτελής (semi-luxury) και εισαγωγικής στην πολυτέλειας (entry-luxury). Κυρίως απευθύνεται σε όσους δεν μπορούν να διαθέσουν τα λεφτά για την αγορά μιας Cadillac (ως καινούρια αντί για μεταχειρισμένη) ή ενδεχομένως να μην θέλουν κάτι τέτοιο (όπως, για παράδειγμα, για κοινωνικούς λόγους), αλλά επιθυμούν ένα αυτοκίνητο πάνω από τα κοινά στάνταρ.
Διαθεσιμότητα
Από το 1999, άρχισε να παράγεται και να διατίθεται επίσημα και στην Κίνα, μέσω της κοινοπραξίας Shanghai-GM, όπου και γνώρισε ακόμα μεγαλύτερη απήχηση και έγινε μία από τις δημοφιλέστερες αυτοκινητοβιομηχανίες. Μάλιστα στη χώρα αυτή έγινε εξαιρετικά δημοφιλής περισσότερο στο νεανικό κοινό, σε αντίθεση με τη Βόρεια Αμερική, όπου εξακολουθεί να αντιμετωπίζεται ως εταιρεία με την μέγιστη απήχηση κυρίως στους αγοραστές μεγάλων ηλικιών. Είναι εντυπωσιακό ότι σήμερα το 80% των διεθνών πωλήσεων της Buick καταγράφονται στην Κίνα, ενώ επίσης διατίθεται στις ΗΠΑ, στον Καναδά και (από το 1921 έως το 1997 και εκ νέου από το 2009) στο Μεξικό.
Εδώ να σημειωθεί ότι από το 1994 έως το 2021 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων.
Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους. thumb|right|Αντιπροσωπεία της Buick και της GMC στον Καναδά.
Το 2017, η Buick πούλησε πάνω από 1,4 εκατομμύρια αυτοκίνητα παγκοσμίως, σημειώνοντας νέο ρεκόρ για την εταιρεία. Ειδικότερα στη Βόρεια Αμερική, τα μοντέλα της Buick πωλούνται σχεδόν πάντα σε μικτές αντιπροσωπείες μαζί με τα μοντέλα της GMC, η οποία διαχρονικά προσφέρει μόνο SUV και pick-up. To 2022, το εμπορικό μερίδιο της Buick στην αγορά των ΗΠΑ ήταν 1,2% και ήταν μόλις το μισό από αυτό του έτους 2000.
Εξωτερικοί σύνδεσμοι
Κατηγορία:Αυτοκινητοβιομηχανίες των ΗΠΑ
Αθλητική κοινωνία Σπαρτάκ
Η αθλητική κοινωνία Σπαρτάκ (ρωσικά: Спортивное общество Спартак) αφορά την οργάνωση μιας σειράς αθλητικών ενώσεων των σοσιαλιστικών χωρών. Ιδρύθηκε το 1921 στη Μόσχα ως «Μοσχοβίτικος Αθλητικός Κύκλος» από τον ποδοσφαιριστή Νικολάι Σταρόστιν και άλλους. Το 1926 τέθηκε υπό την αιγίδα της ένωσης εργαζομένων στα τρόφιμα (Πιστσέβικ).
Το 1934, η επιτροπή ενέκρινε το όνομα «Σπαρτάκ», από τον σκλάβο της αρχαίας Ρώμης, επαναστάτη και αθλητή του Σπάρτακου και έγινε η κοινωνία του αθλητισμού για όλες τις συνδικαλιστικές οργανώσεις. Διαλύθηκε το 1987 και επανιδρύθηκε το 1991 ως διεθνής κοινωνία μεταξύ έξι εθνών της πρώην Σοβιετικής Ένωσης.
Ιστορία
thumb|150px|Σημαία της Σπαρτάκ
Η Σπαρτάκ ήταν η πρώτη και η μεγαλύτερη Πανενωτική Εθελοντική Αθλητική Κοινωνία των εργαζομένων του κρατικού εμπορίου, του συνεταιρισμού των παραγωγών, της ελαφράς βιομηχανίας, της πολιτικής αεροπορίας, της εκπαίδευσης, του πολιτισμού, των υγειονομικών υπηρεσιών κλπ. Ξεκίνησε το 1925 με 1926, ως σύνολο πολλών πολιτιστικών ομάδων φυσικής αγωγής, από μικρούς παραγωγούς και έφτασε να γίνει μία πανενωτική πολιτιστική αθλητική κοινωνία που ιδρύθηκε στις 19 Απριλίου του 1935, με ψήφισμα της σοβιετικής κυβέρνησης, όταν το καταστατικό του εγκρίθηκε από το Πανενωτικό Συμβούλιο Πολιτισμού Φυσικής Αγωγής.
Το 1936 Σπαρτάκ οργάνωσε και πραγματοποίησε με επιτυχία, αθλητική παρέλαση στην Κόκκινη Πλατεία της Μόσχας. Το 1960, η κοινωνία αναδιοργανώθηκε σε Εθελοντική Αθλητική Κοινωνία. Υπήρχαν 23.000 πολιτιστικές κολεκτίβες φυσικής αγωγής στην κοινωνία το 1975 (συμπεριλαμβανομένων 100 αθλητικών σωματείων), οι οποίες συνέδεαν 6,2 εκατομμύρια ανθρώπους. Υπήρχαν 40 αθλήματα που καλλιεργούνταν στην κοινωνία το 1975. Η κοινωνία κατείχε 238 στάδια, 89 πισίνες, 1.800 αθλητικές αίθουσες, 1.300 γήπεδα ποδοσφαίρου, 2.600 αθλητικές κατασκηνώσεις, 264 Αθλητικά Σχολεία Παίδων και Νέων (75.000 φοιτητές).
Το 1987 η Σπαρτάκ καταργήθηκε και όλα τα περιουσιακά της στοιχεία μεταφέρθηκαν πίσω στα συνδικάτα. Το 1991 η κοινωνία αναδιοργανώθηκε ως διεθνής. Σήμερα η κοινωνία έχει παραρτήματα σε έξι χώρες της πρώην Σοβιετικής Ένωσης, τη Ρωσία, την Ουκρανία, τη Λευκορωσία, το Καζακστάν, την Κιργιζία και το Αζερμπαϊτζάν. Κάθε κοινωνία υπάγεται στην κυβέρνηση της αντίστοιχης χώρας, της Ολυμπιακής επιτροπής και των συνδικάτων, ενώ παράλληλα συμμετέχει σε συλλογικές εκδηλώσεις που διοργανώνονται από το Κεντρικό Συμβούλιο της Σπαρτάκ.
Εξωτερικοί σύνδεσμοι
Κατηγορία:Αθλητισμός στη Σοβιετική Ένωση Κατηγορία:Αθλητικοί σύλλογοι Ρωσίας
Μπέογουλφ (ήρωας)
Ο Μπέογουλφ είναι Δανός μυθικός ήρωας των σκανδιναβικών Ιστοριών αλλά και των Γερμανών. Ο μύθος του φτάνει ως και στη Μεγάλη Βρετανία, χάρη στο θρυλικό έπος του Μπέογουλφ.
Άθλοι
Ο Μπέογουλφ έκανε τρεις μεγάλους άθλους: στα 22 του σκότωσε το μυθικό τέρας-τρολλ Γκρέντελ, αλλά και τη διψασμένη για εκδίκηση μητέρα του Γκρέντελ. Ο τρίτος άθλος του θα του κοστίσει τη ζωή αφού θα σκοτωθεί από λίγο μετά τη νίκη του από ένα θανάσιμο δάγκωμα του Δράκου.
Κατηγορία:Σκανδιναβική μυθολογία
YouTube
To YouTube είναι ιστότοπος, ο οποίος επιτρέπει κοινοποίηση, αποθήκευση, αναζήτηση και αναπαραγωγή ψηφιακών βίντεο και ψηφιακών ταινιών για κάθε άτομο.
Δημιουργήθηκε στις 14 Φεβρουαρίου 2005. Τον Νοέμβριο του 2005 ονομάστηκε από το περιοδικό Time "Invention of the Year 2005" (Η Εφεύρεση του 2005). Τον Οκτώβριο του 2006, η εταιρεία αγοράστηκε από την Google με ανταλλαγή μετοχών αξίας 1,65 δισεκατομμυρίων δολαρίων ΗΠΑ και σήμερα λειτουργεί ως θυγατρική της Google. Η εταιρία εδρεύει στο Σαν Μπρούνο της Καλιφόρνια, και χρησιμοποιεί την τεχνολογία Adobe Flash Video για να εμφανιστεί μια μεγάλη ποικιλία από το περιεχόμενο φτιαγμένο από χρήστες, συμπεριλαμβανομένων των κλιπ ταινιών, κλιπ τηλεόρασης, βίντεο και μουσικής, καθώς και ερασιτεχνικό περιεχόμενο, όπως το βιντεοϊστολόγιο (video blogging) και σύντομα πρωτότυπα βίντεο. Το μεγαλύτερο μέρος του περιεχομένου στο YouTube επιφορτώνεται από ιδιώτες, ωστόσο μέσα μαζικής ενημέρωσης και επιχειρήσεις παρέχουν ορισμένο από το υλικό τους μέσω της ιστοσελίδας συμπεριλαμβανομένων των CBS, BBC, Vevo και άλλων οργανώσεων, ως μέρος του προγράμματος εταιρικής σχέσης YouTube.
Όλοι μπορούν να βλέπουν τις αποθηκευμένες ψηφιακές ταινίες (βίντεο), ενώ τα εγγεγραμμένα μέλη μπορούν να αποθηκεύουν απεριόριστο αριθμό ταινιών με χρονικό όριο δεκαπέντε λεπτών το κάθε βίντεο. Μαζί με τις ταινίες φαίνεται και ο αριθμός των μελών που τις έχουν δει, ώστε να φαίνονται ποιες είναι οι πιο δημοφιλείς. Επίσης ένας χρήστης μπορεί να πει αν του αρέσει ένα βίντεο ή όχι. Τα εγγεγραμμένα μέλη μπορούν να αφήσουν σχόλια στο κάθε βίντεο και να πατήσουν το κουμπί "Μου αρέσει" (Like) καθώς επίσης και να βαθμολογήσουν και να απαντήσουν τα σχόλια άλλων χρηστών.
Μη εγγεγραμμένοι χρήστες μπορούν να παρακολουθήσουν τα βίντεο, ενώ οι εγγεγραμμένοι χρήστες επιτρέπεται να ανεβάσουν απεριόριστο αριθμό βίντεο. Βίντεο που θεωρούνται ότι περιέχουν δυνητικά προσβλητικό ή ακατάλληλο περιεχόμενο είναι διαθέσιμα μόνο σε εγγεγραμμένους χρήστες που έχουν επαληθεύσει την ηλικία τους με πιστωτική κάρτα ή έγγραφο ταυτοποίησης.
Ιστορία
Ο Καρίμ είπε ότι η έμπνευση για το YouTube εμφανίστηκε για πρώτη φορά από το ρόλο της Τζάνετ Τζάκσον στο περιστατικό του 2004, όταν το στήθος της είχε εκτεθεί κατά την εκτέλεση της, και αργότερα από το τσουνάμι στον Ινδικό Ωκεανό το 2004. Ο Καρίμ ο οποίος δεν μπορούσε να βρει εύκολα βίντεο κλιπ της, για κάθε εκδήλωση σε απευθείας σύνδεση, τον οδήγησε στην ιδέα του σάιτ και στον διαμοιρασμό βίντεο. Ο Χάρλεϊ και ο Τσεν είπε ότι η αρχική ιδέα για το YouTube ήταν μια έκδοση βίντεο από μια διαδικτυακή υπηρεσία γνωριμιών, και είχε επηρεαστεί από την ιστοσελίδα Hot or Not.
Το YouTube ξεκίνησε ως ένα εγχείρημα που χρηματοδοτείται από την εκκίνηση της τεχνολογίας, κυρίως από 11,5 εκατομμύρια δολάρια επενδύσεων από την Sequoia Capital από το Νοέμβριο του 2005 έως τον Απρίλιο του 2006. Στις αρχές τα κεντρικά γραφεία του YouTube βρίσκονταν πάνω από μια πιτσαρία και πάνω από ένα ιαπωνικό εστιατόριο στο Σαν Μάτε, στην Καλιφόρνια. Η ονομασία του τομέα www.youtube.com ενεργοποιήθηκε την 14η Φεβρουαρίου του 2005, και ο δικτυακός τόπος αναπτύχθηκε κατά τους επόμενους μήνες.
Το πρώτο βίντεο από το YouTube, με τίτλο "Me at the zoo", δείχνουν τον συνιδρυτή Τζουντ Καρίμ στο Diego Zoo San. Το βίντεο αναρτήθηκε στις 23 Απριλίου του 2005, και ακόμα προβάλλεται στην ιστοσελίδα με πάνω από 100 εκατομμύρια προβολές.
Οι άνθρωποι που δημιουργούν και αναρτούν βίντεο στο YouTube ως επάγγελμα ονομάζονται Youtubers. Το συγκεκριμένο επάγγελμα έχει αποδειχθεί ιδιαίτερα κερδοφόρο και πολλοί Youtubers έχουν αποκτήσει μεγάλο κοινό. Κάθε Youtuber ασχολείται με οποιοδήποτε αντικείμενο της επιλογής του, από βιντεοπαιχνίδια, μέχρι μαγειρική και περιηγήσεις.
Στις 3 Απριλίου 2018, λίγο πριν τη 1 μ.μ. (UTC), ένας «ενεργός σκοπευτής» αναφέρθηκε στην έδρα του YouTube στο Σαν Μπρούνο του Σαν Φρανσίσκο. Ο ύποπτος Nasim Najafi Aghdam ήταν οπλισμένος με πιστόλι, πλησίασε μια βεράντα και άνοιξε πυρ. Τρία άτομα υπέστησαν τραύματα από πυροβόλο όπλο, μεταξύ των οποίων ένας σοβαρά. Άλλο ένα άτομο τραυματίστηκε ενώ διέφευγε από το κτίριο. Η αστυνομία ανέφερε ότι ο δράστης πέθανε από αυτοτραυματισμό. Ο σερίφης της κομητείας Σαν Ματέο και η τοπική αστυνομία του Σαν συνέστησαν στους κατοίκους να μείνουν έξω από την περιοχή, προληπτικά. Αρκετοί υπάλληλοι του YouTube δημοσίευσαν ζωντανές μεταδόσεις από την πανεπιστημιούπολη στο Twitter και το Snapchat. Οι αρχές αρχικά θεώρησαν ότι ο 39χρονος σκοπευτής Άγκνταμ είχε κίνητρο να κάνει το έγκλημα από μια εσωτερική διαμάχη. Το Γενικό Νοσοκομείο του Σαν Φρανσίσκο και το Ιατρικό Κέντρο του Πανεπιστημίου Στάνφορντ αντιμετώπισαν τα θύματα του περιστατικού, έναν άνδρα 36 ετών, έναν 32χρονο και μια 27χρονη γυναίκα.
Τον Ιούλιο του 2019, κυκλοφόρησε το YouTube Premium, όπως και το Youtube Music στην Ελλάδα.
Από τον Σεπτέμβριο του 2019, οι αριθμοί συνδρομητών εμφανίστηκαν στο κοινό στρογγυλοποιημένοι. Αυτό επηρέασε τη λειτουργικότητα εφαρμογών ιστού τρίτων μερών, όπως το Social Blade για εμφάνιση σε πραγματικό χρόνο του αριθμού των συνδρομητών. Ο ακριβής αριθμός συνδρομητών είναι διαθέσιμος μόνο στους χειριστές καναλιών στο "YouTube Studio".
Στις 20 Μαρτίου 2020, το YouTube ανακοίνωσε ότι θα μειώσει την ποιότητα της εικόνας στην Ευρώπη λόγω της πανδημίας του COVID-19.
Η δυνατότητα ειδοποίησης για πρόσφατα δημοσιευμένα βίντεο από επιλεγμένα κανάλια μέσω ηλεκτρονικού ταχυδρομείου καταργήθηκε τον Αύγουστο του 2020, καθώς, σύμφωνα με την Google, μόνο το 0,1% αυτών των ειδοποιήσεων θα ανοίξουν. Το μόνο που απομένει είναι οι ειδοποιήσεις push για φορητές συσκευές και το εσωτερικό σύστημα ειδοποιήσεων της ιστοσελίδας για οικιακούς υπολογιστές (επιτραπέζιοι και φορητοί υπολογιστές).
Τον Ιούλιο του 2021, όλα τα βίντεο που μεταφορτώθηκαν ως "μη καταχωρισμένα" πριν από το 2017 μετατράπηκαν σε "ιδιωτικά" και επομένως δεν μπορούν πλέον να αναπαραχθούν χωρίς την παρέμβαση των χειριστών του καναλιού.
Αναπαραγωγή
Η προβολή βίντεο YouTube σε έναν προσωπικό υπολογιστή απαιτεί το Adobe Flash Player plug-in για να εγκατασταθεί στον φυλλομετρητή. Το πρόσθετο Adobe Flash Player είναι ένα από τα πιο κοινά κομμάτια του λογισμικού που εγκαθίσταται σε προσωπικούς υπολογιστές και αντιπροσωπεύει σχεδόν το 75% του υλικού βίντεο που είναι διαθέσιμο στο Διαδίκτυο.
Τον Ιανουάριο 2010, το YouTube ξεκίνησε μια πειραματική έκδοση της ιστοσελίδας που χρησιμοποιεί την ενσωματωμένη δυνατότητα πολυμέσων των περιηγητών που υποστηρίζουν το πρότυπο HTML5. Αυτό επιτρέπει σε βίντεο να είναι ορατό χωρίς απαίτηση Adobe Flash Player ή οποιοδήποτε άλλο plug-in να εγκατασταθεί.
Το YouTube έχει μια σελίδα που επιτρέπει στους υποστηριζόμενους περιηγητές να επιλέξουν για τη δοκιμή HTML5. Μόνο οι φυλλομετρητές (browsers) που υποστηρίζουν βίντεο HTML5 χρησιμοποιώντας τις H.264 ή WebM μορφές, μπορούν να παίξουν τα βίντεο, και δεν είναι όλα τα βίντεο στην ιστοσελίδα διαθέσιμα.
Ανέβασμα
Βίντεο ανεβασμένα στο YouTube από τους δικαιούχους των λογαριασμών αυτών περιορίζονται σε δέκα λεπτά σε διάρκεια και το μέγεθος αρχείου των 2 GB.
Όταν το YouTube ξεκίνησε το 2005 ήταν δυνατό να ανεβούν μεγαλύτερα βίντεο, αλλά το όριο των δέκα λεπτών εισήχθη τον Μάρτιο του 2006 και μετά όταν το YouTube διαπίστωσε ότι η πλειονότητα των βίντεο που υπερβαίνουν το μήκος αυτό ήταν ανεπίτρεπτες προσθήκες από τηλεοπτικές εκπομπές και ταινίες. Οι εταιρικοί λογαριασμοί επιτρέπεται να ανεβάσουν τα βίντεο περισσότερο από δέκα λεπτά, με την επιφύλαξη της αποδοχής τους από το YouTube.
Το YouTube δέχεται βίντεο φορτωμένα στις περισσότερες μορφές, συμπεριλαμβανομένων των AVI, MKV, MOV, MP4, DivX, FLV, OGG και Ogv. Αυτά περιλαμβάνουν τύπους βίντεο όπως τα MPEG-4, MPEG, και. WMV. Υποστηρίζει, επίσης, 3GP, επιτρέποντας τα βίντεο να φορτωθούν από κινητά τηλέφωνα.
Ποιότητα και codecs
Το YouTube προσέφερε αρχικά τα βίντεο σε ένα μόνο επίπεδο ποιότητας, αλλά τώρα έχει μια σειρά από επίπεδα ποιότητας, καθώς και ένα σχήμα για προβολή σε κινητά τηλέφωνα. Το αρχικό σχήμα που εμφανίζονται τα βίντεο σε ένα ψήφισμα των 320x240 εικονοστοιχείων με την H.263 codec Sorenson Spark, με μονοφωνικό ήχο MP3.
Από τον Μάρτιο του 2008, τα YouTube βίντεο είναι διαθέσιμα σε μια σειρά από επίπεδα ποιότητας, με τα υψηλότερα επίπεδα ποιότητας που προσφέρουν καλύτερη ανάλυση εικόνας. Τον Νοέμβριο του 2008 η υποστήριξη 720p High Definition προστέθηκε. Την ίδια στιγμή, ο αναπαραγωγέας YouTube αλλάζει από 4:3 σε 16:9 widescreen. Τον Νοέμβριο του 2009 η υποστήριξη 1080p High definition προστέθηκε. Τα YouTube βίντεο χρησιμοποιούν επί του παρόντος το H.264/MPEG-4 AVC μορφή, με στερεοφωνικό ήχο AAC.
3D βίντεο
Τα 3D βίντεο αναρτήθηκαν στις 21 Ιουλίου 2009, ο μηχανικός λογισμικού του YouTube, Peter Bradshaw ανακοίνωσε ότι οι χρήστες του YouTube μπορούν να ανεβάσουν βίντεο 3D. Τα βίντεο μπορούν να προβληθούν με διάφορους τρόπους. Τον Μάιο του 2011, μια έκδοση του HTML5 του YouTube άρχισε να υποστηρίζει 3D υλικό που είναι συμβατό με την NVIDIA 3D Vision.
360° βίντεο
Τον Ιανουάριο του 2015, η Google ανακοίνωσε ότι 360 ° βίντεο θα υποστηριχτούν εγγενώς στο YouTube. Στις 13 Μαρτίου 2015, το YouTube ενεργοποίησε βίντεο 360 ° τα οποία μπορούν να προβληθούν από το Google Cardboard, ένα σύστημα εικονικής πραγματικότητας. Το YouTube VR μπορεί επίσης να προβληθεί από όλα τα άλλα ακουστικά εικονικής πραγματικότητας. Ζωντανή ροή βίντεο 360 ° σε ανάλυση έως και 4K υποστηρίζεται επίσης.
Ζωντανή μετάδοση
Το YouTube πραγματοποίησε πρώιμα πειράματα με ζωντανή ροή, συμπεριλαμβανομένης μιας συναυλίας από την U2 το 2009, και μια συνάντηση ερωτήσεων και απαντήσεων με τον Πρόεδρο των ΗΠΑ Μπαράκ Ομπάμα τον Φεβρουάριο του 2010. Αυτές οι δοκιμές βασίστηκαν στην τεχνολογία από τρίτους εταίρους, αλλά τον Σεπτέμβριο του 2010, Το YouTube άρχισε να δοκιμάζει τη δική του υποδομή ζωντανής ροής. Τον Απρίλιο του 2011, το YouTube ανακοίνωσε την ανάπτυξη του YouTube Live, με μια σελίδα πύλης στη διεύθυνση URL "www.youtube.com/live". Η δημιουργία ζωντανών ροών περιοριζόταν αρχικά σε επιλεγμένους συνεργάτες. Χρησιμοποιήθηκε για την εκπομπή σε πραγματικό χρόνο εκδηλώσεων όπως οι Ολυμπιακοί Αγώνες του 2012 στο Λονδίνο. Τον Οκτώβριο του 2012, πάνω από 8 εκατομμύρια άνθρωποι παρακολούθησαν το άλμα του Φέλιξ Μπαουμγκάρτνερ από την άκρη του χώρου σε ζωντανή μετάδοση στο YouTube.
Τον Μάιο του 2013, η δημιουργία ζωντανών ροών άνοιξε σε επαληθευμένους χρήστες με τουλάχιστον 1.000 συνδρομητές. τον Αύγουστο του ίδιου έτους ο αριθμός μειώθηκε σε 100 συνδρομητές και το Δεκέμβριο το όριο καταργήθηκε. Τον Φεβρουάριο του 2017, μια λειτουργία ζωντανής ροής παρουσιάστηκε στην επίσημη εφαρμογή YouTube για κινητά. Η ζωντανή ροή μέσω κινητού τηλεφώνου ή υπολογιστή ταμπλέτας περιορίστηκε αρχικά σε χρήστες με τουλάχιστον 10.000 συνδρομητές, ενώ από τα μέσα του 2017 μειώθηκε σε 100 συνδρομητές. Τα ζωντανά ρεύματα μπορούν να έχουν ανάλυση έως και 4K στα 60 fps, ενώ υποστηρίζουν και 360° βίντεο.
Προσβασιμότητα περιεχομένου
Το YouTube προσφέρει στους χρήστες της την δυνατότητα να δούνε τα βίντεο τους σε εξωτερικές ιστοσελίδες εκτός του Youtube. Κάθε βίντεο από το YouTube συνοδεύεται από ένα κομμάτι του HTML που μπορεί να χρησιμοποιηθεί για να το ενσωματωθεί σε οποιαδήποτε σελίδα στο διαδίκτυο. Αυτή η λειτουργία χρησιμοποιείται συχνά για να ενσωματώσει κάποιος χρήστης τα βίντεο του YouTube σε σελίδες κοινωνικής δικτύωσης και ιστολόγια.
Πλατφόρμες
Τα περισσότερα μοντέρνα έξυπνα τηλέφωνα έχουν πρόσβαση σε βίντεο YouTube, είτε μέσα σε μια εφαρμογή είτε μέσω ενός βελτιστοποιημένου ιστότοπου. Το YouTube Mobile κυκλοφόρησε τον Ιούνιο του 2007, χρησιμοποιώντας ροή RTSP για το βίντεο. Δεν είναι διαθέσιμα όλα τα βίντεο του YouTube στην έκδοση για κινητά του ιστότοπου. Από τον Ιούνιο του 2007, τα βίντεο του YouTube είναι διαθέσιμα για προβολή σε μια σειρά προϊόντων της Apple. Αυτό απαιτούσε να μετασχηματιστεί το περιεχόμενο του YouTube στο προτιμώμενο πρότυπο βίντεο της H.264, μια διαδικασία που χρειάστηκε αρκετούς μήνες. Τα βίντεο YouTube μπορούν να προβληθούν σε συσκευές όπως η Apple TV, το iPod Touch και το iPhone. Τον Ιούλιο του 2010, η κινητή έκδοση του ιστότοπου ξεκίνησε εκ νέου με βάση το HTML5, αποφεύγοντας την ανάγκη χρήσης Adobe Flash Player και βελτιστοποιημένη για χρήση με στοιχεία ελέγχου οθόνης αφής. Η έκδοση για κινητά έγινε επίσης διαθέσιμη ως εφαρμογή για την πλατφόρμα Android. Το Σεπτέμβριο του 2012, το YouTube κυκλοφόρησε την πρώτη του εφαρμογή για το iPhone, ακολουθώντας την απόφαση να εγκαταλείψει το YouTube ως μία από τις εφαρμογές που έχουν προφορτωθεί στο λειτουργικό σύστημα iPhone 5 και iOS 6. Σύμφωνα με το GlobalWebIndex, το YouTube χρησιμοποιήθηκε από το 35% των χρηστών έξυπνων τηλεφώνων μεταξύ Απριλίου και Ιουνίου 2013, καθιστώντας τη τη τρίτη πιο χρησιμοποιημένη εφαρμογή.
Μια ενημέρωση υπηρεσίας «TiVo» τον Ιούλιο του 2008 επέτρεψε στο σύστημα να αναζητά και να παίζει βίντεο στο YouTube. Τον Ιανουάριο του 2009, το YouTube κυκλοφόρησε το "YouTube for TV", μια έκδοση του ιστότοπου που είναι προσαρμοσμένη για αποκωδικοποιητές και άλλες συσκευές μέσων τηλεόρασης με προγράμματα περιήγησης στο διαδίκτυο, επιτρέποντας αρχικά την προβολή των βίντεό του στις κονσόλες παιχνιδιών PlayStation 3 και Wii. Τον Ιούνιο του 2009, εισήχθη το YouTube XL, το οποίο διαθέτει ένα απλοποιημένο περιβάλλον εργασίας σχεδιασμένο για προβολή σε μια τυπική οθόνη τηλεόρασης. Το YouTube είναι επίσης διαθέσιμο ως εφαρμογή στο Xbox Live. Στις 15 Νοεμβρίου 2012, η ​​Google ξεκίνησε μια επίσημη εφαρμογή για το Wii, επιτρέποντας στους χρήστες να παρακολουθούν βίντεο από το YouTube από το κανάλι Wii. Μια εφαρμογή είναι επίσης διαθέσιμη για το Wii U και Nintendo 3DS και τα βίντεο μπορούν να προβληθούν στον φυλλομετρητή του Wii U χρησιμοποιώντας HTML5. Η Google έκανε το YouTube διαθέσιμο στο Roku στις 17 Δεκεμβρίου 2013 και τον Οκτώβριο του 2014 στο Sony PlayStation 4.
Εντοπισμός
Στις 19 Ιουνίου 2007, ο διευθύνων σύμβουλος της Google, Έρικ Σμιτ, βρισκόταν στο Παρίσι για να ξεκινήσει το νέο σύστημα εντοπισμού θέσης. Η διασύνδεση του ιστότοπου διατίθεται με τοπικές εκδόσεις σε 89 χώρες, μία επικράτεια (Χονγκ Κονγκ) και μια παγκόσμια έκδοση.
Χώρες με εντοπισμό του YouTube
Η διεπαφή YouTube υποδεικνύει ποια τοπική έκδοση πρέπει να επιλεγεί με βάση τη διεύθυνση IP του χρήστη. Σε ορισμένες περιπτώσεις, το μήνυμα "Αυτό το βίντεο δεν είναι διαθέσιμο στη χώρα σας" ενδέχεται να εμφανιστεί λόγω περιορισμών πνευματικών δικαιωμάτων ή ακατάλληλου περιεχομένου. Η διασύνδεση του δικτυακού τόπου του YouTube διατίθεται σε 76 γλώσσες, συμπεριλαμβανομένων των Αμάχων, Αλβανών, Αρμενίων, Μπενγκάλων, Βερμάνων, Χμερ, Κιργιζίων, Λαοτιανών, Μογγολών, Περσών και Ουζμπεκιστάν. Η πρόσβαση στο YouTube μπλοκαρίστηκε στην Τουρκία μεταξύ 2008 και 2010, ύστερα από διαμάχη σχετικά με την ανάρτηση βίντεο που θεωρήθηκε προσβλητική για τον Μουσταφά Κεμάλ Ατατούρκ και με κάποια υλική επίθεση προς τους μουσουλμάνους. Τον Οκτώβριο του 2012, μια τοπική έκδοση του YouTube ξεκίνησε στην Τουρκία, με τον τομέα youtube.com.tr. Η τοπική έκδοση υπόκειται στους κανονισμούς περί περιεχομένου που περιλαμβάνονται στο τουρκικό δίκαιο. Τον Μάρτιο του 2009, μια διαμάχη μεταξύ του YouTube και του βρετανικού οργανισμού συλλογής δικαιωμάτων PRS for Music οδήγησε στην αποκλεισμό των μουσικών βίντεο υψηλής ποιότητας για χρήστες του YouTube στο Ηνωμένο Βασίλειο. Η κατάργηση των βίντεο που δημοσιεύθηκαν από τις μεγάλες δισκογραφικές εταιρείες συνέβη μετά την αποτυχία να επιτευχθεί συμφωνία για μια συμφωνία αδειοδότησης. Η διαφορά επιλύθηκε τον Σεπτέμβριο του 2009. Τον Απρίλιο του 2009, μια παρόμοια διαμάχη οδήγησε στην κατάργηση μουσικών βίντεο υψηλής ποιότητας για χρήστες στη Γερμανία.
YouTube Shorts
δεξιά|χωρίς-πλαίσιο|124x124εσ Τον Σεπτέμβριο του 2020, το YouTube ανακοίνωσε ότι θα κυκλοφορήσει μια έκδοση beta μιας νέας πλατφόρμας βίντεο 15 δευτερολέπτων, παρόμοια με το TikTok, που θα ονομάζεται YouTube Shorts. Η πλατφόρμα δοκιμάστηκε για πρώτη φορά στην Ινδία, αλλά από τον Μάρτιο του 2021 επεκτάθηκε σε άλλες χώρες, συμπεριλαμβανομένων των Ηνωμένων Πολιτειών, με βίντεο που μπορούν πλέον να έχουν διάρκεια έως και ένα λεπτό. Η πλατφόρμα δεν είναι σε ξεχωριστή εφαρμογή, αλλά είναι ενσωματωμένη στην κύρια εφαρμογή YouTube. Όπως στο TikTok, δίνει στους χρήστες πρόσβαση σε ενσωματωμένα δημιουργικά εργαλεία, συμπεριλαμβανομένης της δυνατότητας προσθήκης μουσικής με άδεια στα βίντεό τους. Η πλατφόρμα ξεκίνησε την παγκόσμια beta έκδοση τον Ιούλιο του 2021.
YouTube Music
δεξιά|χωρίς-πλαίσιο|220x220εσ Το YouTube Music είναι μια υπηρεσία ροής μουσικής που παρέχει μια προσαρμοσμένη διεπαφή για την υπηρεσία, προσανατολισμένη στη ροή μουσικής, επιτρέποντας στους χρήστες να περιηγούνται σε τραγούδια και μουσικά βίντεο στο YouTube με βάση είδη, λίστες αναπαραγωγής και προτάσεις. Η υπηρεσία προσφέρει επίσης μία premium έκδοση, η οποία επιτρέπει την αναπαραγωγή χωρίς διαφημίσεις, ήχο στο παρασκήνιο και τη λήψη τραγουδιών για αναπαραγωγή εκτός σύνδεσης. Αυτά τα οφέλη συνδρομής προσφέρονται επίσης σε συνδρομητές της Μουσικής Play και του YouTube Premium. Η υπηρεσία αντικατέστησε τη Μουσική Play και έγινε η κύρια εφαρμογή της Google για ροή μουσικής την 1η Δεκεμβρίου 2020.
Η εφαρμογή ξεκίνησε στις αρχές του 2018, όταν ο Lyor Cohen, ο συνιδρυτής της 300 Entertainment και πρώην στέλεχος της Warner Music Group, άρχισε να υπονοεί την πιθανή έναρξη μιας νέας συνδρομητικής υπηρεσίας ροής μουσικής του YouTube, μια πλατφόρμα που θα ανταγωνιζόταν άλλες υπηρεσίες όπως το Spotify και το Apple Music. Πιο συγκεκριμένα, λειτούργησε από 22 Μαΐου του '18.
YouTube Premium
Κύριο λήμμα: YouTube Premium εναλλ.=|δεξιά|χωρίς-πλαίσιο|300x300εσ Το YouTube Premium (πρώην YouTube Red) είναι η υπηρεσία συνδρομής με προνόμια (premium) του YouTube. Προσφέρει ροή χωρίς διαφημίσεις, πρόσβαση σε αποκλειστικό περιεχόμενο και αναπαραγωγή βίντεο στο προσκήνιο και εκτός σύνδεσης σε κινητές συσκευές. Το YouTube Premium αναγγέλθηκε αρχικά στις 12 Νοεμβρίου 2014 ως Music Key, συνδρομητική υπηρεσία ροής μουσικής, και προοριζόταν να ενσωματωθεί και να αντικαταστήσει την υπάρχουσα υπηρεσία "All Access" της Μουσικής Google Play. Στις 28 Οκτωβρίου 2015, η υπηρεσία ξεκίνησε εκ νέου ως YouTube Red, χωρίς να προφέρει διαφημίσεις για όλα τα βίντεο, καθώς και πρόσβαση σε αποκλειστικό πρωτότυπο περιεχόμενο. Από τον Νοέμβριο του 2016, η υπηρεσία διαθέτει 1,5 εκατομμύριο συνδρομητές, ενώ ένα επιπλέον εκατομμύριο είναι δωρεάν. Από τον Ιούνιο του 2017, η πρώτη σεζόν των Youtube Red Original συγκέντρωσε συνολικά 250 εκατομμύρια προβολές.
Τον Μάιο του 2014, πριν ξεκινήσει η υπηρεσία Music Key, ο ανεξάρτητος ανεξάρτητος δικτυακός όμιλος μουσικού εμπορίου Worldwide Independent Network ισχυρίστηκε ότι το YouTube χρησιμοποιεί μη διαπραγματεύσιμες συμβάσεις με ανεξάρτητες ετικέτες "υποτιμημένες" σε σύγκριση με άλλες υπηρεσίες συνεχούς ροής και ότι το YouTube θα μπλοκάρει όλη τη μουσική το περιεχόμενο από τις ετικέτες που δεν καταλήγουν σε συμφωνία να συμπεριληφθεί στην πληρωμένη υπηρεσία. Σε δήλωσή του προς τους Financial Times τον Ιούνιο του 2014, ο Ρόμπερτ Κιντσλ επιβεβαίωσε ότι το YouTube θα μπλοκάρει το περιεχόμενο των ετικετών που δεν διαπραγματεύονται συμφωνίες για να συμπεριληφθούν στην πληρωμένη υπηρεσία "για να διασφαλιστεί ότι όλο το περιεχόμενο της πλατφόρμας διέπεται από τους νέους συμβατικούς όρους . " Αναφερόμενος στο ότι το 90% των ετικετών είχε συμφωνήσει, δήλωσε ότι "παρόλο που επιθυμούμε να έχουμε 100% ποσοστό επιτυχίας, καταλαβαίνουμε ότι δεν είναι πιθανόν εφικτός στόχος και επομένως είναι ευθύνη μας προς τους χρήστες και τη βιομηχανία να ξεκινήσει την ενισχυμένη μουσική εμπειρία. " Οι Financial Times ανέφεραν αργότερα ότι το YouTube είχε καταλήξει σε συνολική συμφωνία με το δίκτυο Merlin - μια ομάδα εμπορικών συναλλαγών που αντιπροσωπεύει πάνω από 20.000 ανεξάρτητες δισκογραφικές εταιρείες, για την ένταξή τους στην υπηρεσία. Ωστόσο, το ίδιο το YouTube δεν έχει επιβεβαιώσει τη συμφωνία.
Στις 28 Σεπτεμβρίου 2016, το YouTube ονόμασε τον Λάιορ Κοέν, συνιδρυτής του 300 Entertainment και πρώην εκτελεστικού μέλους της Warner Music Group, Παγκόσμιο Επικεφαλή Μουσικής. Στις αρχές του 2018, ο Κοέν άρχισε να υπονοεί την πιθανή κυκλοφορία της νέας υπηρεσίας ροής μουσικής συνδρομής YouTube, μιας πλατφόρμας που θα ανταγωνιζόταν άλλες υπηρεσίες όπως η Spotify και η Apple Music. Τον Μάιο του 2018 η υπηρεσία μετονομάστηκε σε YouTube Premium.
YouTube TV
Κατά τη διάρκεια της παγκόσμιας σειράς 2017 (στην οποία ήταν και ο χορηγός), οι τηλεοπτικές διαφημίσεις YouTube τοποθετήθηκαν πίσω από την εγχώρια πινακίδα. Το σήμα του κόκκινου κουμπιού παιχνιδιού με σήμα κατατεθέν εμφανίστηκε στο κέντρο της οθόνης, μιμώντας τη διεπαφή του YouTube.
YouTube Go
Το YouTube Go είναι μια εφαρμογή Android που στοχεύει στην ευκολότερη πρόσβαση του YouTube σε κινητές συσκευές σε αναδυόμενες αγορές. Διακρίνεται από την κύρια εφαρμογή Android της εταιρείας και επιτρέπει την λήψη και κοινή χρήση βίντεο με άλλους χρήστες. Επιτρέπει επίσης στους χρήστες να προβαίνουν σε προεπισκόπηση βίντεο, να μοιράζονται τα βίντεο που έχουν μεταφορτώσει μέσω Bluetooth και προσφέρει περισσότερες επιλογές για τον έλεγχο των δεδομένων μέσω κινητού τηλεφώνου και την ανάλυση βίντεο.
Music Key
Στις 12 Νοεμβρίου του 2014, το YouTube ανακοίνωσε την έναρξη του Music Key, μια συνδρομητική υπηρεσία Μουσικής, παρέχοντας χωρίς διαφημίσεις αναπαραγωγή των επίσημων βίντεο μουσικής που φιλοξενούνται από το YouTube. Η μουσική βασικά προορίζεται να ενσωματωθεί και να αντικαταστήσει την υπάρχουσα Μουσική υπηρεσία της Google Play.
Πηγές εσόδων
Η συντριπτική πλειοψηφία των βίντεο στο YouTube είναι ελεύθερα για παρακολούθηση χωρίς συνδρομή άλλα υποστηρίζονται από διαφημίσεις.
Τον Μάιο του 2013, το YouTube εισήγαγε ένα σύστημα συνδρομητικών καναλιών με τιμές που κυμαίνονται από $0,99 έως $6,99 το μήνα. Η κίνηση θεωρήθηκε ως μια προσπάθεια να ανταγωνιστεί με άλλους διαδικτυακούς παρόχους υπηρεσιών βίντεο, όπως το Netflix και Hulu.
Προστατευόμενο από πνευματικά δικαιώματα υλικό
Κατά τη στιγμή της φόρτωσης ενός βίντεο, οι χρήστες του YouTube δέχονται ένα μήνυμα που τους ζητάει να μην παραβιάζουν τους νόμους περί πνευματικών δικαιωμάτων.
Content ID
Τον Ιούνιο του 2007, το YouTube ξεκίνησε δοκιμές ενός συστήματος για την αυτόματη ανίχνευση από τα βίντεο που παραβιάζουν τα πνευματικά δικαιώματα.
Από τα μέσα του 2018, η Google δοκιμάζει beta ένα νέο εργαλείο που ονομάζεται «Copyright Match», μια απλοποιημένη έκδοση του Content ID με πιο περιορισμένες επιλογές, το οποίο θα είναι διαθέσιμο σε μεταφορτωτές με περισσότερες από 100.000 προβολές. Ωστόσο, σε αντίθεση με το Content ID, το οποίο στέλνει αυτόματα ειδοποιήσεις πνευματικών δικαιωμάτων, με το Copyright Match δεν πραγματοποιείται καμία ενέργεια έως ότου το επιλέξει ο δημιουργός.
Κοινοτική πολιτική
Το YouTube έχει ένα σύνολο οδηγιών της κοινότητας που αποσκοπούν στη μείωση της κατάχρησης των χαρακτηριστικών του ιστότοπου. Τα γενικά απαγορευμένα υλικά περιλαμβάνουν περιεχόμενο σεξουαλικού περιεχομένου, βίντεο κατάχρησης ζώων, βίντεο σοκαρισμάτων, ανεβασμένο περιεχόμενο χωρίς τη συγκατάθεση του κατόχου πνευματικών δικαιωμάτων, ομιλία μίσους, ανεπιθύμητη αλληλογραφία και συμπεριφορά επιθετικής συμπεριφοράς. Παρά τις οδηγίες, το YouTube αντιμετώπισε κριτική από πηγές ειδήσεων για περιεχόμενο που παραβιάζει αυτές τις οδηγίες.
Επισκεψιμότητα
Η εταιρεία γνώρισε ραγδαία ανάπτυξη. Το The Daily Telegraph έγραψε ότι το 2007, το YouTube κατανάλωσε τόσο εύρος ζώνης όσο ολόκληρο το Διαδίκτυο το 2000. Μέχρι το 2010, η εταιρεία είχε φτάσει σε μερίδιο αγοράς περίπου 43% και πάνω από 14 δισεκατομμύρια προβολές βίντεο, σύμφωνα με το comScore. Εκείνη τη χρονιά, η εταιρεία απλοποίησε τη διεπαφή του Youtube προκειμένου να αυξήσει τον χρόνο που θα περνούσαν οι χρήστες στον ιστότοπο. Το 2011, περισσότερα από τρία δισεκατομμύρια βίντεο παρακολουθούνταν κάθε μέρα με 48 ώρες νέων βίντεο να ανεβαίνουν κάθε λεπτό. Ωστόσο, οι περισσότερες από αυτές τις προβολές προήλθαν από σχετικά μικρό αριθμό βίντεο.
Σύμφωνα με το YouTube, το 2014 ανέβαιναν 300 ώρες νέου βίντεο κάθε λεπτό, τρεις φορές περισσότερο σε σύγκριση με το προηγούμενο έτος ενώ τα τρία τέταρτα του υλικού προέρχεται εκτός Η.Π.Α.. Η ιστοσελίδα είχε 800 εκατομμύρια μοναδικούς χρήστες το μήνα. Υπολογίζεται ότι το 2007 το YouTube κατανάλωνε όσο εύρος ζώνης κατανάλωνε ολόκληρο το ίντερνετ το 2000. Σύμφωνα με τους ανεξάρτητους παρόχους στοιχείων επισκεψιμότητας Alexa και SimilarWeb, το YouTube ήταν η τρίτη σε επισκεψιμότητα ιστοσελίδα στον κόσμο τον Ιούνιο του 2015. Η SimilarWeb επίσης κατατάσσει το Youtube ως την κορυφαία σε επισκεψιμότητα ιστοσελίδα τηλεόρασης και βίντεο παγκόσμια, προσελκύοντας περισσότερους από 15 δισεκατομμύρια επισκέπτες ανά μήνα.
Λογότυπο
Το πρώτο και το πλέον χρησιμοποιημένο λογότυπο του YouTube αποτελούνταν από το όνομα του ιστότοπου στην εναλλακτική γοτθική γραμματοσειρά, με τη λέξη "Tube" να τοποθετείται μέσα σε ένα κόκκινο στρογγυλεμένο ορθογώνιο, που αντιπροσωπεύει μια τηλεόραση. Το λογότυπο εξακολουθεί να χρησιμοποιείται σε ορισμένες σελίδες.
Η δεύτερη τροποποίηση του λογότυπου του YouTube εισήχθη τον Ιούλιο του 2011 ως μέρος του πειράματος "Cosmic Panda" και έγινε επίσημα το νέο λογότυπο λίγους μήνες αργότερα. Έχει το κόκκινο ορθογώνιο σε σκούρο χρώμα αυτή τη φορά. Επίσης, ξεκινώντας από τα τέλη Νοεμβρίου του 2012, αποσύρθηκε το σύνθημα "Broadcast Yourself", το οποίο παρουσιάστηκε για πρώτη φορά στον ιστότοπο από τον Δεκέμβριο του 2011.
Στις 19 Δεκεμβρίου 2013, το κόκκινο ορθογώνιο είχε ανοιχτό χρώμα. Επίσης, η λέξη "You" έγινε πιο μαύρη και η σκιά πίσω από τη λέξη "Tube" αφαιρέθηκε.
Το λογότυπο του YouTube έγινε καθαρά δισδιάστατο τον Οκτώβριο του 2015, με την εισαγωγή της υπηρεσίας συνδρομητικής συνδρομής του YouTube Red. Αυτός ο επανασχεδιασμός μπορεί επίσης να έχει γίνει σύμφωνος με τη γλώσσα σχεδιασμού της "Material Design" της Google.
Στις 29 Αυγούστου 2017, το YouTube κυκλοφόρησε ακόμα τη σημαντικότερη έκδοση του λογότυπου, αφήνοντας το αρχικό σχέδιο λογότυπου μετά από 12 χρόνια, αποτελούμενο από το λεκτικό σήμα "σχεδόν μαύρο" (#282828) και ένα ελαφρώς τροποποιημένο τυπογραφικό κείμενο που βρίσκεται στα δεξιά του. Από αριστερά βρίσκεται το ανασχεδιασμένο γενικό εικονίδιο, το κουμπί αναπαραγωγής, του οποίου το χρώμα είναι πλέον καθαρό κόκκινο (#FF0000). Η αλλαγή του λογότυπου συνοδεύει μια σειρά από νέα πειράματα.
Εξωτερικοί σύνδεσμοι
* Κατηγορία:Ιστοσελίδες ανταλλαγής βίντεο Κατηγορία:Google (υπηρεσίες) Κατηγορία:Μέσα κοινωνικής δικτύωσης
Πατραϊκός Όμιλος Φιλάθλων
Με την συγχώνευση του 1959 ονομάστηκε "Πατραϊκός Αθλητικός Όμιλος" με χρώματα γαλάζιο και λευκό. Έμβλημα είχε τον ολυμπιακό πεντάκυκλο και τμήματα ποδοσφαίρου, κλασσικού αθλητισμού και καλαθοσφαίρισης. Το 1960 προσάρτησε και τον Αχιλλέα αλλάζοντας το όνομα σε "Πατραϊκός Όμιλος Φιλάθλων" και τα χρώματα από γαλάζιο σε πράσινο. Με την προσάρτηση του Αχιλλέα απέκτησε και τμήματα κολύμβησης και υδατοσφαίρισης.
Έδρα είχε την συνοικία του Αγίου Διονυσίου και γήπεδο αυτό του Αχιλλέα που υπήρχε μέχρι την δεκαετία του '90 στην συνοικία. Το 1967 συγχωνεύτηκε λόγω του αναγκαστικού νόμου της χούντας το με τις ομάδες Α.Π.Σ. Ολυμπιακός, Α.Π.Σ. Θύελλα, Προοδευτική, Ηρακλής, Απόλλωνας και Αχιλλέας για να ιδρυθεί ο Α.Π.Σ. Πάτραι.
Σήμερα υπάρχει ο Πατραϊκός Ο.Φ. σαν σύλλογος που καλλιεργεί μόνο το Πινγκ Πονγκ το μοναδικό τμήμα που θεωρείται από πολλούς συνέχεια του συλλόγου μετά την συγχώνευση του 1967.
Τμήμα ποδοσφαίρου
Το τμήμα ποδοσφαίρου ήταν από τα πρώτα του συλλόγου που ιδρύθηκαν το 1959. Ξεκίνησε από την Α' κατηγορία της Ε.Π.Σ. Πατρών και σε δύο χρόνια το 1962 τερμάτισε 2ος κερδίζοντας την συμετοχή του στους αγώνες πρόκρισης στην Β' εθνική όπου και κατάφερε και προκρίθηκε. Συμμετείχε τρεις φορές στην Β' εθνική το 1962, 1963 και το 1965 και δύο φορές στην Γ' εθνική το 1966 και το 1967 όπου διαλύθηκε μετά την αναγκαστικά συγχώνευση.
Τίτλοι ποδόσφαιρο
Πρωταθλήτρια Αχαΐας :1964
Τμήμα Υδατοσφαίρισης
Το τμήμα υδατοσφαίρισης του Πατραϊκού ιδρύθηκε το 1960 με την προσάρτηση του Αχιλλέα που διατηρούσε ανάλογο τμήμα και αγωνιζόταν στην Α΄ Εθνική. Η ένωση έδωσε όμως την ευκαιρία σε πολλούς παίκτες του Αχιλλέα να φύγουν και να πάνε στον Ν.Ο. Πατρών με αποτέλεσμα την αποδυνάμωση της ομάδας. Αγωνίστηκε στην Α' εθνική το 1960 αμέσως με την ίδρυση του-μετονομασία για να υποβιβαστεί και να επιστρέψει το 1964 όπου πάλι υποβιβάστηκε αμέσως. Στην συνέχεια υποβιβάστηκε στην Γ΄εθνική για να επιστρέψει στην Β' όπου αγωνιζόταν έως το 1971 όπου διαλύθηκε το τμήμα.
Βιβλιογραφία
Κατηγορία:Αθλητικοί σύλλογοι Αχαΐας Κατηγορία:Ποδοσφαιρικές ομάδες Ελλάδας Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Ελληνικοί σύλλογοι υδατοσφαίρισης Κατηγορία:Σωματεία Ε.Σ.Κ.Α.Η. Κατηγορία:Ιδρύσεις αθλητικών συλλόγων το 1959 Κατηγορία:Ιδρύσεις ομάδων καλαθοσφαίρισης το 1959
Πάουλα Πρεράντοβιτς
Η Πάουλα Πρεράντοβιτς (1887 – 25 Μαΐου 1951) (Paula Preradović, γνωστή και ως Πάουλα φον Πρεράντοβιτς αλλά και Πάουλα Μόλντεν από το επώνυμο του συζύγου της Ερνστ Μόλντεν) ήταν Αυστριακή ποιήτρια και πεζογράφος. Το 1947 έγραψε τους στίχους του Εθνικού Ύμνου της Αυστρίας (Land der Berge, Land am Strome).
Βιογραφικό
Γεννήθηκε στις 12 Οκτωβρίου 1887 στη Βιέννη και ήταν εγγονή του στρατηγού, ποιητή και συγγραφέα Πέταρ Πρεράντοβιτς. Στην ηλικία των 2 ετών εγκαταστάθηκε με την οικογένειά της στην Πούλα, στην Ίστρια. Αργότερα επέστρεψε στη Βιέννη έχοντας ζήσει προηγουμένως στη Κοπεγχάγη. Παντρεύτηκε το δημοσιογράφο, διπλωμάτη και ιδρυτή της αυστριακής εφημερίδας Die Presse, Ερνστ Μόντεν (Ernst Molden) και απέκτησε δύο γιούς, τον εκδότη και federalist Όττο Μόλντεν και το δημοσιογράφο Φριτς Μόλντεν. Πέθανε στη Βιέννη το 1951 και τάφηκε στο Zentralfriedhof. Έργα της: Ποίηση: Dalmatinische Sonette (1933), Lob Gottes im Gebirge (1936), Ritter, Tod und Teufel (1946), Πεζά:Pave und Pero (1940), Königslegende (1950), Die Versuchung des Columba (1951), Wiener Chronik (1945), το ημερολόγιό της που δημοσιεύτηκε το 1995.
Άγγελος Σκαφιδάς
Ο  Άγγελος Σκαφιδάς  είναι παλαίμαχος Έλληνας αμυντικός ποδοσφαιριστής και νυν προπονητής. Αγωνίστηκε τις δεκαετίες ’60 και ’70 στην Α΄ Εθνική και στη Β΄ Εθνική με την Καλαμάτα. Έχει χαρακτηριστεί ως μία από τις κορυφαίες μορφές στην ιστορία του μεσσηνιακού ποδοσφαίρου.
Ποδοσφαιριστής
Στη συνέχεια ο Σκαφιδάς σταμάτησε το ποδόσφαιρο και εργάστηκε ως προπονητής σε διάφορους συλλόγους της Ε.Π.Σ. Μεσσηνίας.
Το Μάρτιο του 2012 ο Άγγελος Σκαφιδάς τιμήθηκε από τη διοίκηση του Απόλλωνα Καλαμάτας για την προσφορά του στο σύλλογο και γενικότερα στο μεσσηνιακό ποδόσφαιρο μαζί με τέσσερις ακόμα παλαίμαχους, τους: Δημήτρη Βελίσκο, Κώστα Σινοδινό, Λάκη Θειακό και Λάμπρο Παπούλια.
Οικογένεια
Ο Άγγελος Σκαφιδάς παντρέυτηκε τη Βάσια Νικολακοπούλου, μουσικό παραγωγό του ραδιοφώνου και κόρη του είναι η ηθοποιός Γιούλικα Σκαφιδά.
Παραπομπές
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Αμυντικοί ποδοσφαιριστές Κατηγορία:Ποδοσφαιριστές Π.Σ. Καλαμάτας
Άλφα Τηλεσκοπίου
Ο α (άλφα) Τηλεσκοπίου (Alpha Telescopii, α Tel) είναι ο φωτεινότερος (όπως φαίνεται από τη Γη) αστέρας του νότιου αστερισμού Τηλεσκόπιον. Είναι ορατός με γυμνό μάτι χαμηλά προς τον νότιο ορίζοντα από την Ελλάδα, τις καλοκαιρινές νύχτες, ευρισκόμενος πολύ κοντά (μισή μοίρα) στο βόρειο σύνορο του αστερισμού και στο βορειοδυτικό μέρος του. Ο αρχαίος αστρονόμος Πτολεμαίος τον συμπεριέλαβε στον αστερισμό Νότιο Στέφανο, αλλά μετά τη δημιουργία του αστερισμού Τηλεσκόπιον από τον Γάλλο αστρονόμο Νικολά-Λουί ντε Λακάιγ τον 18ο αιώνα, ο αστέρας συγκαταλέχθηκε μεταξύ των αστέρων του νέου αστερισμού. Μετρήσεις της ηλιοκεντρικής παραλλάξεώς του τον τοποθετούν σε απόσταση 85 παρσέκ (278 έτη φωτός από τη Γη. Η φωτεινότητα του αστέρα στο ορατό φως μειώνεται από τη διαστρική απορρόφηση από την κοσμική σκόνη κατά 0,22 μέγεθος (22,5%).
Ο α Τηλεσκοπίου είναι πολύ μεγαλύτερος αστέρας από τον Ήλιο, με 5,2 ± 0,4 φορές μεγαλύτερη μάζα και 3,3 ± 0,5 φορές μεγαλύτερη διάμετρο. Το φάσμα του α Tel αντιστοιχεί σε έναν γαλαζωπό (έχει δείκτη χρώματος B−V = −0,17) υπογίγαντα αστέρα, ο οποίος έχει σχεδόν εξαντλήσει το υδρογόνο στον πυρήνα του και εξελίσσεται πέρα από την Κύρια ακολουθία. Για τη μάζα του, το εξελικτικό αυτό στάδιο αντιστοιχεί σε ηλικία 20 ως 30 εκατομμυρίων ετών περίπου. Η απόλυτη λαμπρότητα (φωτιστική ισχύς) του είναι σχεδόν 800 φορές μεγαλύτερη από την ηλιακή, καθώς η ενεργός θερμοκρασία του ανέρχεται σε 16.700 K περίπου. Αυτή η λαμπρότητα αντιστοιχεί σε απόλυτο μέγεθος −1,25 έναντι +4,79 του Ήλιου.
Οι αστρονόμοι υποπτεύονται ότι ο α Τηλεσκοπίου είναι ελαφρώς μεταβλητός αστέρας, του είδους των αργά παλλόμενων αστέρων τύπου Β. Από το φάσμα του προκύπτει ότι το μέσο μαγνητικό πεδίο του στην επιφάνειά του έχει ένταση περί τα 230 gauss. . Η περιστροφή του γύρω από τον άξονά του είναι πολύ αργή, εκτός και αν βλέπουμε τον αστέρα από μία διεύθυνση κοντά στους πόλους του.
Ο α Τηλεσκοπίου πλησιάζει τη Γη και το Ηλιακό Σύστημα με ταχύτητα 200 μέτρα ανά δευτερόλεπτο περίπου (720 χιλιόμετρα την ώρα).
Παραπομπές
Αλφα Τηλεσκο Αλφα
Άγιος Ανδρέας Βορειοδυτικά
thumb|300px|right|Ο Άγιος Ανδρέας Βορειοδυτικά στη Γρενάδα Ο Άγιος Ανδρέας Βορειοδυτικά (αγγλικά: Saint Andrew North West) είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Ανδρέα. Πρωτεύουσα πόλη είναι η Λα Φιλέτ.
Γεωγραφία
Η περιφέρεια βρίσκεται βορειοδυτικά της ενορίας, εξού και το όνομα.
Διακυβέρνηση
γερουσιαστής της περιφέρειας είναι ο Αλλέιν Γουόκερ (Alleyne Walker).
Παραπομπές
Κατηγορία:Εκλογικές περιφέρειες της Γρενάδας
Στέφανος Κωνσταντινίδης (καθηγητής)
Ο Στέφανος Κωνσταντινίδης (Πενταλιά Πάφου, 28 Φεβρουαρίου 1941) είναι Ελληνοκαναδός πανεπιστημιακός γεννημένος στην Κύπρο.
Πρώτα χρόνια και σπουδές
Γεννήθηκε στη Πενταλιά της επαρχίας Πάφου, όπου μαθήτευσε εκεί από τα παιδικά του χρόνια, μέχρι την φοίτησή του στο Κολλέγιο Πάφου. Στη συνέχεια σπούδασε Ιστορία και Φιλολογία στο Πανεπιστήμιο Αθηνών για να συνεχίσει τις σπουδές του στο Παρίσι στο Πανεπιστήμιο της Σορβόνης (Πανεπιστήμιο Παρισιού Ι). Εκεί λαμβάνει το μεταπτυχιακό του δίπλωμα δίπλα στη γνωστή ακαδημαϊκό και ελληνίστρια Ζακλίν ντε Ρομιγί. Έπειτα στο ίδιο πανεπιστήμιο, λαμβάνει το 1974 το διδακτορικό του στην Πολιτική Κοινωνιολογία και δύο χρόνια αργότερα, το διδακτορικό του στις Πολιτικές Επιστήμες στο Πανεπιστήμιο του Παρισιού ΙΙ. Παρακολούθησε επίσης μαθήματα Νομικής στην Αθήνα και στο Παρίσι.
Λογοτεχνικό έργο
Στο χώρο της λογοτεχνίας έχει εκδώσει έξι ποιητικές συλλογές και δύο συλλογές διηγημάτων, τρία μυθιστορήματα με την τριλογία Νομάδας και δημοσίευσε δοκίμια, φιλολογικά άρθρα και κριτική βιβλίου. Εξέδωσε επίσης με την Ελένη Νίκα, την ανθολογία Αλλόχθονα Τοπία, για την ελληνόγλωσση ποίηση Αυστραλίας και Καναδά και μαζί με το Λευτέρη Παπαλεοντίου το ειδικό τεύχος του ίδιου περιοδικού "Ελληνικές Σπουδές" για την κυπριακή λογοτεχνία. Ένα από τα βιβλία της ποίησης του, «Anthumes», μεταφράστηκε από τον Ζακ Μπουσάρ, ελληνιστή και καθηγητή στο Πανεπιστήμιο του Μόντρεαλ. Η συλλογή περιλαμβάνει επίσης μια εισαγωγή του Ζακ Μπουσάρ για το σύνολο του ποιητικού του έργου.
Ατομικά
Λογοτεχνικά
Εξωτερικοί σύνδεσμοι
Κατηγορία:Ελληνοκαναδοί Κατηγορία:Καναδοί πανεπιστημιακοί Κατηγορία:Κύπριοι πανεπιστημιακοί Κατηγορία:Λήμματα που χρειάζονται παραπομπές Κατηγορία:Λήμματα που χρειάζονται παραπομπές με επισήμανση Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Στουρμ Γκρατς
Η Στουρμ Γκρατς (γερμανικά: Sturm Graz) είναι αυστριακή ποδοσφαιρική ομάδα με έδρα την πρωτεύουσα της Στυρίας, την πόλη Γκρατς. Ο σύλλογος ιδρύθηκε το 1909 και τα χρώματα της ομάδας είναι το μαύρο και το λευκό. Αγωνίζεται στο στάδιο UPC-Arena και μετέχει στην αυστριακή Μπουντεσλίγκα. Η ζυθοποιία Puntigamer είναι ο κύριος χορηγός του συλλόγου από το 1996, ενώ περιάμβάνεται και στην ονομασία του συλλόγου (Sportklub Puntigamer Sturm Graz).